armvectores/hy_wikipedia_2023 huggingface dataset:
(3171) Վանգշուգան

(3171) Վանգշուգան (անգլ.՝ Wangshouguan), աստերոիդ աստերոիդների հիմնական գոտում։ Հայտնաբերվել է 1979 թվականի նոյեմբերի 19-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 3,184842 ա. մ., առավելագույնը մոտենում է 2,7379 ա. մ. հեռավորության վրա և հեռանում 3,6317 ա. մ., իսկ Երկրի ուղեծրին Վանգշուգան աստերոիդը նվազագույնը մոտենում է 1,7538 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2076,01 երկրային օրվա ընթացքում, իր ուղեծրով շարժվելով միջինում 0,173409 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3171) Վանգշուգան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վազգեն Առաքելյան

Վազգեն Գևորգի Առաքելյան (հոկտեմբերի 21, 1941(1941-10-21), Ջրաբեր, Աբովյանի շրջան, Հայկական ԽՍՀ, ԽՍՀՄ - մայիսի 11, 2016(2016-05-11)), հայ բանաստեղծ, ԽՍՀՄ գրողների միության անդամ 1977 թվականից։ Ստորագրել է նաև Վազգեն Առաքել։


== Կենսագրություն ==
Ծնվել է ՀԽՍՀ Կոտայքի շրջանի (հետո՝ Աբովյանի շրջան, այժմ՝ Կոտայքի մարզ) Ջրաբեր գյուղում։ Ավարտել է Երևանի Սարի թաղի թիվ 70 դպրոցը։ 1961-1964 թվականներին սովորել է Երևանի Խաչատուր Աբովյանի անվան հայկական մանկավարժական ինստիտուտի պատմալեզվագրական ֆակուլտետում։ 1972 թվականին ավարտել է Երևանի մարքսիզմ-լենինիզմի երեկոյան համալսարանի ժուռնալիստիկայի բաժինը։
Առաջին անգամ տպագրվել է չորրորդ դասարանում «Պիոներ կանչ» թերթում և արժանացել թերթի մրցանակին, 1956 թվականին։ 1967 թվականից աշխատել է ՀԽՍՀ արդյունաբերական շինարարության մինիստրության «Հայշինտեխկազմ» տրեստի ինֆորմացիայի բաժնում որպես խմբագիր։ Արժանացել է Դանիել Վարուժանի անվան մրցանակի։


== Վ. Առաքելյանի երկերի մատենագրություն ==
Երեքնուկներ (բանաստեղծություններ), Երևան, «Հայաստան», 1966, 60 էջ։
Գարունը գյուղում (բանաստեղծություններ), Երևան, «Հայաստան», 1974, 32 էջ։
Արթնացում (բանաստեղծություններ), Երևան, «Հայաստան», 1975, 84 էջ։
Մի թաքնված երգ գտա, Երևան, «Սովետական գրող», 1981, 64 էջ։
Հունձ (բանաստեղծություններ), Երևան, «Սովետական գրող», 1983, 76 էջ։
Մայրիկիս չորս հեքիաթը (բանաստեղծություններ), Երևան, «Սովետական գրող», 1985, 96 էջ։


== Գրականություն ==
Ալեքսանդր Թոփչյան, Չհրաժարվել հույզերից։ «Գարուն», 1967, № 1։ (Գրախոսություն Վազգեն Առաքելյանի «Երեքնուկներ», Ծովինարի «Ապրիլ», Լևոն Զաքարյանի «Իմ փողոցը», Յուրի Սահակյանի «Արևը քո դեմքին» բանաստեղծական ժողովածուների մասին)։


== Ծանոթագրություններ ==


== Արտաքին հղումներ ==
Վազգեն Առաքելյանը Էյ Վի Փրոդաքշն կայքում
Բերդի օդանավակայան

Բերդի օդանավակայան, Հայաստանի Տավուշի մարզի Այգեպար գյուղի հարևանությամբ գտնվող քաղաքացիական օդանավակայան։ Մարզի երկու օդանավակայաններից մեկն է (մյուսը՝ Բագրատաշենում)։


== Պատմություն ==
Օդանավակայանը բացվել է 1959 թվականին՝ Այգեպար գյուղի հարևանությամբ։ 1979 թվականին բացվել է օդանավակայանի նոր հատվածը։ Ընդհանուր առմամբ, օդանավակայանը գործել է մինչև 1990 թ.-ը։


=== Հին օդանավակայան ===
Համաձայն Դմիտրի Աթբաշյանի, ով 1971-1987 թվականներին ղեկավարել է Հայկական ԽՍՀ քաղաքացիական ավիացիայի կառույցը, Բերդի հին՝ 1959 թվականին կառուցված օդանավակայանի թռիչքուղին կազմում է ընդամենը 600 մետր և կառուցելիս նախատեսված էր «Ան-2» ինքնաթիռների համար։ Այդ հին աերոդրոմի հյուսիսային եզրն անմիջապես Հայաստան-Ադրբեջան սահմանն է գտնվում։


=== Նոր օդանավակայան ===
1979 թվականին բացվել է օդանավակայանի նոր կառույցը, քանի որ, ըստ Դմիտրի Աթբաշյանի, անհրաժեշտ էր ընտրել նոր օդանավակայանի համար առավել հարմար տարածք և միակ մատչելի տարբերակը Տավուշ գետի հունն էր Այգեպարի հարևանությամբ։ Դրա հետ կապված խնդիր էր ծագել պատվարի կառուցման միջոցով ապագա աերոդրոմի տարածքից հեռացնել գետի հունը, այնպես անելով, որ վարարումների ժամանակ տարածքը ջրով չծածկվի։ Հենց այդ պատճառով էր ձգձգվել օդանավակայանի շինարարությունը։


== Տես նաև ==
Բագրատաշենի օդանավակայան


== Ծանոթագրություններ ==
Քարշուտ-Բազար

Քարշուտ-Բազար, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Հարաբերական ատոմային զանգված

Տարրի հարաբերական ատոմային զանգված , քիմիական մեծություն, որը ցույց է տալիս թե տվյալ քիմիական տարրը քանի անգամ է մեծ որպես չափանիշ ընդունված ջրածնի հարաբերական ատոմային զանգվածից 
  
    
      
        A
        r
        (
        H
        )
        =
        1
      
    
    {\displaystyle Ar(H)=1}
  :


== Ատոմային հարաբերականություն ==
Բոլոր քիմիական տարրերի ատոմները ունեն շատ փոքր զանգված։ Որոշ ֆիզիկոսներ կարողացել են չափել մի շարք քիմիական տարրերի ատոմային զանգվածները, սակայն դրանք շատ փոքր թվեր են։
Օրինակ՝ ածխածին քիմիական տարրի (քիմիական նշանը՝ C, ատոմային թիվն է՝ 6) հարաբերական ատոմային զանգված C = 0,000 000 000 000 000 000 000 002 գ։ Քանի որ այս թիվը շատ փոքր է դժվար է նրանով հաշվարկներ կատարել և կիրառության մեջ է դրվել Հարաբերական ատոմային զանգված մեծությունը, որը ցույց է տալիս թե տվյալ տարրը (Ածխածին), քանի անգամ է մեծ ջրածնի հարաբերական ատոմային զանգվածից (Ar)։
Հարաբերական ատոմային զանգվածի չափման մեծությունը ջրածնի Հարաբերական ատոմային զանգվածն է, որը հավասար է 1-ի։ Քանի որ ածխածնի ատոմների զանգվածը 12 անգամ ծանր է հիդրոգենիումի ատոմների զանգվածից, հետևաբար 
  
    
      
        A
        r
        (
        C
        )
        =
        12
      
    
    {\displaystyle Ar(C)=12}
  

Հարաբերական ատոմային զանգվածը չափողականություն չունի, այն հարաբերական մեծություն է։ 
Ատոմի զանգվածը՝ զանգվածի ատոմային միավորներով արտահայտված, և ատոմի հարաբերական ատոմային զանգվածը թվային արժեքով միմյանց հավասար են։
Քիմիական տարրի հարաբերական ատոմային զանգվածն իմանալով՝ կարող ենք որոշել տարրի մեկ ատոմի իրական զանգվածը։ Այդ նպատակով տարրի հարաբերական ատոմային զանգվածը բազմապատկում ենք զանգվածի ատոմային միավորով։
Բոլոր տարրերի հարաբերական ատոմային զանգվածները ներկայացված են Մենդելեևի քիմիական տարրերի պարբերական համակարգում։ Գործնականում օգտվում են
հարաբերական ատոմային զանգվածների՝ մինչև ամբողջ թիվ կլորացված արժեքներից, բացառությամբ քլորի, որի ատոմային զանգվածի հարաաբերական արժեքը հավասար է 35,5-ի։


== Տե՛ս նաև ==
Ատոմ
Հարաբերական մոլեկուլային զանգված


== Արտաքին հղումներ ==
IUPAC Իզոտոպային տարատեսակներն ու ատոմային կշիռներ
NIST հարաբերական ատոմային զանգվածների բոլոր իզոտոպներ և ստանդարտ ատոմային կշիռներ
Տարբեր տարրերի հարաբերական ատոմային զանգվածներ(չաշխատող հղում)
Եվա Բոուրինգ

Եվա Բոուրինգ (անգլ.՝ Eva Kelly Bowring, հունվարի 9, 1892(1892-01-09), Նևադա, Միսսուրի, ԱՄՆ - հունվարի 8, 1985(1985-01-08), Գորդոն, Շերիդան շրջան, Նեբրասկա, ԱՄՆ), ամերիկացի քաղաքական և պետական գործիչ, 1954 թվականի ապրիլի 16-ից մինչև նոյեմբերի 7-ը Նեբրասկայից եղել է ԱՄՆ սենատոր։


== Կենսագրություն ==
1928 թվականին ամուսնացել է Արթուր Բոուրինգի հետ և տեղափոխվել Նեբրասկա նահանգի Չերի շրջանում գտնվող Բոուրինգ ռանչոյի նրա տուն։ Իր ապագա ամուսնու հետ Եվան պատահաբար հանդիպել է, երբ վերջինս օգնել է նրան, երբ իր մեքենան փչացել էր Բոուրինգ ռանչոյի մոտակայքում։ Արթուրն ու Եվան միասին ապրել են 16 տարի։ Սրտի կաթված ստանալուց հետո 1944 թվականին Արթուրը մահացել է Չադրոն քաղաքի հիվանդանոցում։
Բոուրինգ ամուսիններն ակտիվ գործունեություն են ծավալել Նեբրասկա նահանգի հանրապետական կուսակցությունում։ Արթուրը ծառայել է որպես շրջանային լիազոր` մասնակցելով շրջանի կառավարմանը, 1927-1929 թվականներին հանրապետականների կուսակցությունից եղել է Նեբրասկա նահանգի Ներկայացուցիչների պալատի անդամ, 1930-1933 թվականներին՝ նահանգի Սենատի անդամ։
Ամուսնու մահից հետո Եվան շարունակել է ինքնուրույն զբաղվել ռանչոյով՝ չմոռանալով քաղաքականության մասին։ 1954 թվականին Բոուրինգին նահանգապետ Ռոբերտ Բ. Քրոսբին նշանակել է ԱՄՆ Սենատի կազմում Դուայթ Գրիզուոլդի մահից հետո թափուր մնացած տեղը զբաղեցնելու համար։ Եվա Բոուրինգը Սենատում Նեբրասկան ներկայացնող առաջին կինն է եղել։ Նրա ծառայությունը Սենատում շարունակվել է 1954 թվականի ապրիլի 16-ից նոյեմբերի 7-ը։ Նեբրասկայում տասնհինգերորդ Սենատի ժամկետը, որը տևել է 1949 թվականի հունվարի 3-ից մինչև 1955 թվականի հունվարի 3-ը, անսովոր էր այն բանում, որ այդ ընթացքում փոխվել է վեց սենատոր։ Բոուրինգը նրանցից չորրորդն էր։
Սենատում ծառայելուց հետո Եվա Բոուրինգը վերադարձել է ռանչո։ 1956-1964 թվականներին միաժամանակ ոչ լրիվ դրույքով աշխատել է ԱՄՆ արդարադատության նախարարության պայմանական վաղաժամկետ ազատման խորհրդում։ Բոուրինգը մահացել է 1985 թվականին Ներբասկայում՝ իր 93-րդ ծննդյան օրվանից ընդամենը մեկ օր առաջ։ Անհանգստանալով ռանչոյի ճակատագրի համար՝ նախկին սենատորը 132 հեկտար մակերեսով Բոուրինգ ռանչոն կտակել է Նեբրասկա նահանգին՝ ի հիշատակ իր ամուսնու։ Նեբրասկայի խաղերի ու այգիների հանձնաժողովն այն վերածել է պատմական այգու (անգլ.՝ Bowring Ranch State Historical Park): Ռանչոն նախկինի պես շահագործվում է որպես աշխատող անասնաբուծական տնտեսություն, որտեղ աճեցվում են հերեֆորդի ցեղատեսակի կովեր։ Ռանչոյի տունը և շինությունները պահպանվել են, այնտեղ է գտնվում նաև այցելուների համար նախատեսված Մեծ կենտրոն, որտեղ կարելի է ծանոթանալ Բոուրինգների կյանքին վերաբերվող փաստաթղթերին։


== Տես նաև ==
Կանայք ԱՄՆ Սենատում


== Ծանոթագրություններ ==


== Արտաքին հղումներ ==
Биография
Bowring Ranch State Historical Park
Ռոման Գրիբովսկի

Ռոման Անդրեևիչ Բովսկի (բելառուս․՝ Раман Андрэевiч Грыбоўскі, հուլիսի 17, 1995(1995-07-17), Մոգիլյով, Բելառուս), բելառուս ֆուտբոլիստ, «Լիդա» ակումբի հարձակվող։


== Կարիերա ==


=== Անկումբային ===
Մինսկի ՌԳՈՒՕՌ ակումբի սան է, 2012 թվականից հանդես է եկել «Բելիշինա» ակումբի երկրորդ կազմում։ 2014 հուլիսի 5-ին կատարել է իր նորամուտը թիմի հիմանական կազմում՝ փոխարինման դուրս գալով «Սլուցկ» ակումբի դեմ խաղի 79-րդ րոպեին (0:1)։ 2016 թվականի մարտից եղել է Մոգիլյովի «Դնեպր» ակումբի խաղացող։ 2017 թվականի սկզբին ազատ գործակալի կարգավիճակով պայմանագիր է ստորագրել «Լիդա»։


=== Վիճակագորություն ===


=== Միջազգային ===
2011 թվականից մինչև 2012 թվականը Ռոման Գրիբովսկին Բելառուսի պատանեկան հավաքականի կազում մասնակցել է Եվրոպայի առաջնության որակարվորման փուլի խաղերին։


== Ծանոթագրություններ ==


== Արտաքին հղումներ ==
Ֆուտբոլիստի էջն ու վիճակագրությունը Մոգիլյովի «Դնեպր» ակումբի կայքում
Ֆուտբոլիստի էջը teams.by կայքում
Ֆուտբոլիստի էջը pressball.by կայքում
Պրոֆիլը transfermarkt.com կայքում(անգլ.)
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
Մանուիլովկա (գյուղ, Մալովիսկայի շրջան)

Անվան այլ կիրառումների համար տե՛ս՝ ՄանուիլովկաՄանուիլովկա (ուկրաիներեն՝ Мануйлівка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Մանուիլովկա գյուղում բնակվում էր 842 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տաալ (քաղաք)

Տաալ (իսպ.՝ Tahal), քաղաք և համայնք Իսպանիայում, մտնում է Ալմերիա պրովինցիայի կազմում (Անդալուզիա ինքնավար մարզ)։ Համայնքը գտնվում է Լոս-Ֆալիբրես-Տաբերնաս |գավառի կազմում։ Տարածքը 95 կմ2։ Բնակչությունը՝ ▼346 մարդ (2022)։ Պրովինցիայի ադմինիստրացիայից ունի 68 կմ հեռավորություն։


== Ժողովրդագրություն ==


== Ծանոթագրություններ ==


== Արտաքին հղումներ ==
Tahal - Sistema de Información Multiterritorial de Andalucía (իսպ.)
Tahal Archived 2007-03-10 at the Wayback Machine. - Diputación Provincial de Almería (իսպ.)
Դարայայի շրջան

Դարայայի շրջան (արաբ․՝ ناحية داريا‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Դարայայի գավառի երեք շրերջաններից մեկը։
Վարչական կենտրոնն Դարայա քաղաքն է։ 2004 թվականի տվյալներով բնակչությունը կազմել 131,501 մարդ։ Քաղաքն ու շրջակա ավանները կազմում են 53.60 քառ.կմ տարածք։
Ունի 2 գյուղ և ավան

Դարայա (արաբ․՝ داريا‎‎) բնակչություն՝ 78,763
Մուադամիյատ ալ-Շամ (արաբ․՝ قرية معظمية الشام‎‎) բնակչություն՝ 52,738


== Ծանոթագրություններ ==
Դումանդաղ (լեռնաշղթա)

Անվան այլ կիրառումների համար տե՛ս՝ Դումանդաղ (այլ կիրառումներ)Դումանդաղ, լեռնաշղթա Անտիպոնտական լեռնահամակարգում, Գայլ գետի ձախ կողմում։ Ձգվում է հարավ-արևմուտքից հյուսիս-արևելք, մոտ 13 կմ երկարությամբ, արևելյան լանջերը խիստ կտրված են։ Նշանակված է Լինչի քարտեզում։


== Ծանոթագրություններ ==
Չախալ (Սեբաստիայի գավառ, այլ գյուղ)

Չախալ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Նիսիբին

Նիսիբին, գյուղաքաղաք Արևմտյան Հայաստանում, Դիարբեքիրի վիլայեթի Սևերեկի գավառակում կամ Նիսիբինի գավառակում։ Հանդիսանում է գավառակի կենտրոն։


== Պատմություն ==
Գտնվում է հին Մծբին քաղաքի տարածքում։
Հայերի մի մասը զոհվել է 1915 թվականի Մեծ եղեռնի ժամանակ։ Կենդանի մնացածները տեղահանվել են։


== Բնակչություն ==
XX դարի սկզբին ուներ 7000 բնակիչ, որից 1000-ը հայեր էին։


== Պատմամշակութային կառույցներ ==
Նիսիբինն ուներ 1306 թվականին կառուցված հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Պետրոգրաֆիա

Պետրոգրաֆիա  (հուն․՝ petros՝ ժայռ, քար և graphō՝ գիտություն), գիտություն ապարների, դրանց հանքային և քիմիական կազմի, կառուցվածքների և մակատեսքների, երկրակեղևում և Երկրի մակերևույթին տեղադրման ու տեղաբաշխման պայմանների, առաջացման ու փոփոխությունների մասին։ Նեղ իմաստով՝ ենթադրվում է այդ գիտության նկարագրական մասը, տարբերելով այն պետրոլոգիայից, որն զբաղվում է ապարառաջացման ծագումնաբանական հարցերով։
Պետոգրաֆիան որպես գիտության ինքնուրույն ճյուղ ձևավորվել է XIX դարի 30-ական թվականներին և սերտորեն կապված է հանքաբանության, երկրաքիմիայի, հրաբխագիտության, տեկտոնիկայի, շերտագրության, օգտակար հանածոների մասին գիտությունների հետ։ Ըստ ուսումնասիրվող ապարների տարատեսակների տարբերում են հրային ապարների պետրոգրաֆիա, մետամորֆային ապարների պետրոգրաֆիա և նստվածքային ապարների պետրոգրաֆիա։ Պետրոգրաֆիան օգտագործում է երկրբանական քարտեզահանման, բյուրեղաօպտիկական, քիմիական, ֆիզիկական, ֆիզիկաքիմիական մեթոդներ։ 1950 թվականից լայնորեն կիրառվում են մաթեմատիկական վիճակագրության մեթոդները։ Ուսումնասիրվող առանձնահատկությունների և կիրառվող մեթոդների համապատասխան անջատում են պետրոգրաֆիայի հետևյալ բաժինները՝ պետրոքիմիա, պետրոֆիզիկա, պետրոտեկտոնիկա, ֆիզիկաքիմիական և փորձարարական պետրոգրաֆիա, տեխնիկական պետրոգրաֆիա։ Այդ բաժինների զարգացման գործում մեծ դեր են խաղացել Ֆ․ Ցու․ Լնինսոն-Լեսինգքւ, Հ․ Ռոզենբուշի, Պ․ Նիգլիի, Ա․ Ն․ Ձավարից կա, Վ․ Ն․ Լոդոչնիկովի (պետրոքիմիա), Բ․ Զանդերի, Ն․ Ա․ Ելիսեեի (պետրոտեկտոնիկա), Դ․ Ս․ Կորժինսկու, Վ․ Ա. Ժարիկովի, Ա․ Ա․ Մարակուշեի, Լ․ Լ․ Պերչուկի (ֆիզիկաքիմիական պետրոգրաֆիա), Ի․ Ա․ Օստրովսկու, Ն․ Ի․ Իփտարովի, Վ․ Ս․ Սոբոլևի, Հ․ Ցողերի, Ս․ Տիլիի, Դ․ Գրինի, Ա․ Րինգվուդի (փորձարարական պետրոգրաֆիա)
և ուրիշների հետազոտությունները։ 1970 թվականին ձևավորվեց պետրոգրաֆիաի մի նոր ուղղություն՝ տիեզերական պետրոգրաֆիա, որն զբաղվում է երկնաքարերի, Լուսնի և այլ մոլորակների ապարների ուսումնասիրությամբ։ 1950—1970-ին նորագույն պետրոգրաֆիական, փորձարարական և երկրաֆիզիկական հետազոտությունների արդյունքների հիման վրա լայն քննարկման արժանացան գրանիտների և անդեզիտների առաջացմա տարբեր վարկածները։ 1960—1970-ին նոր գլոբալ տեկտոնիկայի տեսանկյունից մեծ ուշադրություն է դարձվում օվկիանոսի հատակի, օֆիոլիտային շարքերի ապարների, ինչպես նաև հրային ապարների կայուն համախմբություններ կազմող և ընդհանուր առանձնահատկություններով օժտված խմբերի՝ հրային ֆորմացիաների բազմակողմանի ուսումնասիրությանը։
Հայաստանում պետրոգրաֆիա ուսումնասիրություններ կատարվում են ՀՀ ԳԱ երկրաբանական գիտությունների ինստիտուտում, ՀՀ երկրաբանական վարչությունում, ԵՊՀ երկրաբանական ֆակուլտետում և այլուր։
Օտրադա (գյուղ, Օկուլովսկի շրջան)

Անվան այլ կիրառումների համար տե՛ս՝ ՕտրադաՕտրադա (ռուս.՝ Отрада), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 516


== Դեպքեր ==


== Ծնունդներ ==


== Մահեր ==
Հյուսիսային Մակեդոնիայի կրթություն

Մակեդոնիայի Հանրապետության Սահմանադրությամբ տարրական և միջնակարգ կրթությունն անվճար և պարտադիր է, իսկ տարրական կրթության մասին օրենքը սահմանում է, որ բոլոր 7-15 տարեկան բոլոր երեխաները պետք է հաճախեն դպրոց 8 տարի։ Ավագ դպրոցի կրթության մասին օրենքով հաստատվում է, որ 15-19 տարեկան աշակերտները պետք է ավագ դպրոցում սովորեն 4 տարի (կամ 3 տարի՝ կախված ուսումնական հաստատության տեսակից) ։
1996 թվականին հիմնական կրթության տոկոսը կազմում էր 95.3 տոկոս։ Այլ տվյալներով աղջիկների հիմնական և միջին դպրոցների տոկոսը բարձր է, հատկապես գնչուական և ալբանական ազգության երեխաների շրջանում։


== Դպրոցական առարկաներ ==
Տարրական դպրոցում գիտություններն ուսուցանվում են ընդհանուր, հավաքական առարկաների շրջանակներում՝ «Շրջակա միջավայր», «Բնական գիտություններ և տեխնոլոգիա», «Հասարակություն» և այլն։ Ինչպես նաև երեխաների համար պարտադիր են համակարգչային դասերը. նորագույն տեղեկատվական տեխնոլոգիաների կիրառումը պահանջ է բոլոր դպրոցների համար։
Պարտադիր առարկաներ են.

մակեդոներեն
մայրենի լեզու (ալբաներեն, թուրքերեն, սերբերեն)
մաթեմատիկա
անգլերեն
երկրորդ օտար լեզու
կերպարվեստ
երաժշտություն
շրջակա միջավայր
տեխնիկական գիտաճյուղեր
ինֆորմատիկա
աշխարհագրություն
պատմություն
հասարակագիտություն
իրավունք
ֆիզիկական կուլտուրա և սպորտ
բնական գիտություններ և տեխնիկա
կենսաբանություն
քիմիա
ֆիզիկա
կենսագործունեության անվտանգություն
բազային բժշկագիտությունԿամընտրական առարկաներ են համարվում վալախների, գնչուների կամ բոշաների պատմությունը և լեզուն, համաշխարհային կրոնների հիմունքները և բարոյագիտությունը։ Նաև երեխաները կարող են խորությամբ սովորել ալբաներեն, տնտեսվարություն, էկոլոգիա, երկրի գավառագիտություն, ժողովրդական պարեր, զբաղվել աշխատանքիուսուցմամբ, ստեղծել երաժշտական, տեխնիկական, տեղեկատվական և գեղարվեստական նախագծեր, սովորել կյանքի առողջ ապրելակերպ, եվրոպական քաղաքակրթության դասական արվեստ և զբաղվել պրոֆեսիոնալ սպորտով։


== Ծանոթագրություններ ==
Սեյշելյան արմավենի

Սեյշելյան արմավենի կամ Լոդոիցեա (լատ.` Lodoicea), մոնոտիպային ցեղ արմավենիների ընտանիքից։ Միակ տեսակը` Lodoicea maldivica-նն է։ Այս ծառերը հանդիպում են միայն Սեյշելյան կղզիներում` խոնավ կղզիներում (Պրասլեն և Կյուրեզ կղզիներում)։ Այս ծառերը Սեյշելյան կղզիներից տեղափոխում են նաև տարբեր արգելավայրեր։


== Բիոլոգիական նկարագրություն ==
Բարձր, դանդաղ աճող արմավենի, 25-34 մետր բարձրությամբ։ Ծառի բունը նման է սովորական արմավենուն, իսկ հենց ծառը նման է կոճղեզի։ Ծառը ունի 2 տեսակի պտուղ, կարելի է ասել` «արու» և «էգ»։


== Սեյշելյան արմավենու պտուղներ, ձախից «էգ», աջից «արու» ==


== Նկարագրություն ==
Պարզվում է, որ բնութան  մեջ  կան  այդպիսի  ծառեր,  որոնք  տալիս  են  հսկայական  պտուղներ։ Սեյշալյան  արմավենին (Lodoicea  maldivica)  բավականին  խոշոր  ծառ  է,  կրում  է  13-ից  մինչև  16  կիլոգրամ  քաշ  և  1 մետր  շրջանագիծ  ունեցող  մոտ  70  հսկայական  պտուղներ։ Հասկանալի է որ,  այն  պտուղների  հասունացնան  շրջանում  միայն  երջանիկ  պատահականությունը  կարող է  փրկել  այն  անզգույշ  ճանապարհորդի  կյանքը, որը  բանից  անտեղյակ,  կհանգստանա  սեյշելյան  արմավենու  սաղարթի  ստվերում։


== Գրականություն ==
Жизнь растений. В 6-ти т. Т. 6. Цветковые растения / Под ред. А. Л. Тахтаджяна. — М.։ Просвещение, 1981


== Արտաքին հղումներ ==
Arkive: Lodoicea maldivica Archived 2011-07-25 at the Wayback Machine.
PACSOA
Հին Հայաստանի գլխավոր ճանապարհներ

Հին Հայաստանի գլխավոր ճանապարհներ, ցամաքային և ջրային ճանապարհներ Հին Հայաստանում, որոնց միջոցով տեղի է ունեցել հաղորդակցություն։ Հայաստանի համար առաջնակարգ նշանակություն են ունեցել ցամաքային ճանապարհները։ Նա իր աշխարհագրական դիրքով կարևոր կապող օղակ և կամուրջ է եղել Հնդկաստանի ու Պարսկաստանի և Սև ու Միջերկրական ծովերի, ինչպես նաև Միջագետքի և Սև և Կասպից ծովերի միջև։ Իայկական լեռնաշխարհն ունեցել է ստրատեգիական-քաղաքական նշանակություն։
VI դարում և հետագայում Դվինց դուրս էին գալիս հինգ գլխավոր ճանապարհներ, որոնք տրված ե «Մղոնաչափք»ում, նաև Ղևոնդ Ալիշանի մոտ։ 
Առևտրի և հաղորդակցության Հայաստանն արտակարգ դեր է ունեցել մանավանդ  IX դարի վերջերից մինչև մոնղոլական արշավանքն ընկած շրջանում։ Հայկական լեռնաշխարհը, գտնվելով Արևելքի և Արևմուտքի միջև, հանդիսացել է նրանց կապող օղակը։


== Արտաշեսյանների և Արշակունիների ժամանակաշրջան ==
Արտաշեսյանների և Արշակունիների թագավորության մեջ մտնող ծայրագավառները (Փայտակարան, Տայք և այլն), որոնք մոտ էին Կասպից և Սև ծովերին, հաճախ դուրգս էին գալիս Հայկական պետության շրջանակներից և, տնտեսական, առևտրական ու կուլտուրական առումով լինելով համեմատաբար թույլ զարգացած, շատ թե քիչ ուժեղ ազդեցություն չէին կարողանում երկրի ընդհանուր դրության վրա։


== Ցամաքային ճանապարհներ ==
Հայաստանի համար առաջնակարգ նշանակություն ունեցող ճանապարհները ցամաքային ճանապարհներն էին, իսկ նրանց ուղղությունները և հարմար լինելն էլ կախված էր տվյալ շրջանի ռելիեֆից ու տեղական այլ պայմաններից։ Այն շրջանում, որտեղ ռելիեֆը լեռնային է, ճանապարհները դժվարամատչելի էին, և փոխադրական ամենալավ միջոցներն այդպիսի վայրերում հանդիսանում էին բեռնակիր անասունները՝ ձի, ջորին, էշը։
Ավելի տափարակ վայրերում՝ սարահարթերում և դաշտերում, գետերի լայն ու խոր ձորերում, ճանապարհներն այնքան հարմար էին որ նրանցով անցնում էին անիվավոր փոխադրական միջոցները։ Փոքրաթիվ դաշտային ճանապարհները մի դաշտից մյուսին անցնելիս հանդիպում էին լեռնային բարձր շղթաների՝ անցնելով վերջիններիս համեմատաբար հարմար անցքերով՝ լեռնանցքներով։ Հայկական լեռնաշխարհի լեռնանցքներն ունեն մոտ 1200-2000 մ բարձրություն (ծովի մակերևույթից), ձմռանը ծածկվում են խոր ձյունով, և նրանց մեծագույն մասը դառնսւմ է բոլորովին անանցանելի։
Հաղորդակցության ուղիները Արցախ, Սյունիք, Գուգարք, Սասուն, Մոկք, Չորրորդ Հայքի որոշ շրջաններում եղել են գլխավորապես նեղ ու փոքրիկ լեռնային կածանները
:


== Ծանոթագրություններ ==
Կամիլ Գլիկ

Կամիլ Յացեկ Գլիկ (լեհ.՝ Kamil Jacek Glik, փետրվարի 3, 1988(1988-02-03), Jastrzębie-Zdrój, Սիլեզիայի վոյեվոդություն), լեհ ֆուտբոլիստ, կենտրոնական պաշտպան։ Ունի գերմանական անձնագիր, որի մեջ գրված է Կամիլ Գլյուկ (գերմ.՝ Kamil Glück): «Մոնակո» ակումբի խաղացող։ Լեհաստանի ազգային հավաքականում խաղում է 2010 թվականից։


== Կարիերա ==
Կամիլ Գլիկը պատանեկության տարիներին հանդես է եկել մի քանի լեհական ակումբներում։ 2005 թվականին տեղափոխվել է Իսպանիա, միանալով «Օրադադա» ակումբին։ Երկու տարուց ֆուտբոլիստը տեղափոխվեց Մադրիդի «Ռեալ», որտեղ խաղաց երրորդ ակումբում, անցկացնելով 18 խաղ։ 2008 թվականի օգոստոսի 6-ին Գլիկը վերադարձավ Լեհաստան, «Պյաստ» ակումբի հետ կնքելով քառամյա պայմանագիր։ Օգոստոսի 30-ին նա դեբյուտեց թիմի կազմում, մտնելով փոխարինման։ Հաջորդ խաղից Կամիլը դարձավ «Պյաստի» հիմնական կազմի խաղացող, որտեղ անցկացրեց 2 մրցաշրջան, ավելի լավ խաղալով երկրորդ տարում։
2010 թվականի հուլիսի 7-ին Գլիկը տեղափոխվեց իտալական «Պալերմո», կնքելով հնգամյա պայմանագիր։ Օգոստոսի 19-ին Կամիլը ակումբի կազմում, Եվրոպայի Լիգայի շրջանակներում, «Մարիբոր» ակումբի դեմ խաղում դեբյուտն անցկացրեց թիմում, որն ավարտվեց «ռոսաներոյի» հաղթանակով՝ 3-0: Ակումբում խաղացողը անցկացրեց 4 խաղ։
2010 թվականի դեկտեմբերի 28-ին Գլիկը վարձակալության հանձնվեց «Բարի» ակումբում։ 2011 թվականի հուլիսին ֆուտբոլիստի իրավունքների համատեղության հարցով «Պալերմոն» «Տորինոյի» հետ համաձայնության եկավ, այդ պատճառով հուլիսի 12-ից սկսեց խաղալ թուրինյան ակումբում։
2016 թվականի հուլիսի 4-ին «Մոնակոն» 11 միլիոն եվրոյի դիմաց, գումարած 4 միլիոն եվրո բոնուս, ֆուտբոլիստի հետ կնքեց քառամյա պայմանագիր։


== Միջազգային կարիերա ==
Միջազգային կարիերան Կամիլը սկսել է Լեհաստանի մինչև 17 տարեկանների հավաքականում։ Հետո խաղացել է երկրի երիտասարդական հավաքականում։ 2010 թվականի հունվարի 20-ին, Թայլանդի դեմ խաղում Կամիլը նորամուտը նշել է Լեհաստանի ազգային հավաքականում, նույն խաղում խփել է առաջին գոլը հավաքականում, իսկ իր թիմը 3-1 հաշվով հաղթել է։ Առաջին պաշտոնական խաղը որում խաղացել է Գլիկը, եղել է մարտի 3-ին՝ Բուլղարիայի դեմ։ Լեհաստանը 2-0 հաշվով հաղթել է։


== Ծանոթագրություններ ==


== Արտաքին հղումներ ==
Գլիկի պաշտոնական Ֆեյսբուքի էջը
Գլիկի պաշտոնական Տվիտերի էջը
Գլիկի պաշտոնական Ինստագրամի էջը
Գլիկը transfermarkt-ում
Գլիկը soccerbase.com-ում
Գլիկը WhoScored.com կայքում
Գլիկը Մոնակոյի պաշտոնական կայքում
Գլիկը Լիգա 1-ի պաշտոնական կայքում Archived 2019-03-27 at the Wayback Machine.
Գլիկը ՈՒԵՖԱ-ի պաշտոնական կայքում
Գլիկը ՖԻՖԱ-ի պաշտոնական կայքում Archived 2017-05-28 at the Wayback Machine.
(3310) Պատսի

(3310) Պատսի (անգլ.՝ Patsy), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 9-ին Քլայդ Տոմբոյի կողմից Ֆլագստաֆում։
Միջին հեռավորությունը Արեգակից կազմում է 3,008521 ա. մ., առավելագույնը մոտենում է 2,8298 ա. մ. հեռավորության վրա և հեռանում 3,1873 ա. մ.։ Արեգակի շուրջ մեկ ամբողջական պտույտ է կատարում 1906,02 երկրային օրվա ընթացքում, իր ուղեծրով շարժվելով միջինում 0,188875 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3310) Պատսի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եսկովո (գյուղ, Տյոմկինսկի շրջան)

Անվան այլ կիրառումների համար տե՛ս՝ ԵսկովոԵսկովո (ռուս.՝ Еськово), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կադրեձատե

Կադրեձատե (իտալերեն՝ Cadrezzate), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 1577 մարդ է։ Բնակչության միջին խտությունը՝ 315 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 21020։ Հեռախոսային կոդը՝ 00331։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
ՀՀ ՊՆ Ազգային ռազմավարական հետազոտությունների ինստուտուտ

Ազգային ռազմավարական հետազոտությունների ինստիտուտ, հիմնադրվել է 2005 թվականին, հրատարակում է «Հայկական բանակ» ռազմագիտական հանդեսը (ՌԳՀ), որը ստեղծվել է 1994 թվականինին՝ բանակի անձնակազմին հայրենասիրական ոգով դաստիարակելու, ազգային, ռազմական ավանույթներին, համաշխարհային առաջավոր փորձին և ռազմագիտական մտքին հաղորդակից դարձնելու նպատակով։ Էական դեր է խաղում նաև հայերեն ռազմագիտական տերմինաբանության մշակման հարցում։ Հանդեսում տպագրվում են ԱՌՀհ-ում կատարված ուսումնասիրությունները, ինչպես նաև հայ և օտարազգի հեղինակների հոդվածներ։ Հատուկ թողարկմամբ տպագրել է ՀՀ ազգային անվտանգության ռազմավարությունը։ Հանդեսի խմբագրության խորհրդի նախագահը ԱՌՀհ-ի պետական, գեներալ-մայոր, հանդեսի 1-ին գլխավոր խմբագիր Հայկ Քոթանշյանն է, գլխավոր խմբագիրները՝ գնդապետ Ա. Սարգսյանը (1998-2005), գնդապետ Դավիթ Չիլինգարյանը (2005 թվականից)։ «Հայկական բանակը» 2007 թվականից լույս է ընծայում նաև հավելվածներ՝ «Աշխատանքային տետրեր», որտեղ ներկայացվում են ԱՌՀհ-ի վերլուծական կենտրոնի կիրառական մշակումները՝ տարածաշրջանի անվտանգության բնագավառի, Սփյուռքի, տեղեկատվական անվտանգության և այլ հարցերի վերաբերյալ։
Վետկի (այլ կիրառումներ)

Վետկի, կարող է վերաբերել՝

Վետկի - գյուղ Ուկրաինայի Պոլտավայի մարզի Գլոբինոյի շրջանում
Վետկի - գյուղ Ռուսաստանի Սմոլենսկի մարզի Ուգրանսկի շրջանի կազմում
51 (ֆիլմ)

Անվան այլ կիրառումների համար տե՛ս՝ 51 (այլ կիրառումներ)51, ամերիկյան սարսափ ֆիլմ։ Նկարահանվել է 2011 թվականին ռեժիսոր Ջեյսոն Քոնների կողմից։ Գլխավոր դերերում են Բրյուս Բոկսլեյտները և Ջոն Շինը։ Պաստառի նկարը մասնակցել է «Կեսգիշերից հետո» կինոփառատոնին։


== Սյուժե ==
Վերջապես, ամերիկացիները և ամբողջ աշխարհը, միևնույն պահին հնարավորություն ունեին տեսնելու «51-ի տարածքը»։ Երկու լրագրող, լուսանկարիչ և օպերատոր ստանում են թույլտվություն այցելելու վաղուց արդեն ոչ գաղտնի, բայց դեռ հետաքրքիր ռազմական բազան։ Գնդապետը և նրա տեղակալ մայորը անցկացնում են էքսկուրսիա բազայի քաղաքացիների համար։ Սակայն, ռազմական ղեկավարությունը չի պատրաստվում ցույց տալ բազայի ամբողջ բովանդակությունը և միայն մի բան, որ կարող է վստահեցնել հանրությանը՝ իրականում առաջին հարկում է։ Դրանք են՝ բանտային բազան և հետազոտական ​​կենտրոնը, ինչպես նաև մի քանի բանտարկյալներ։ Այցի ընթացքում, առավել վտանգավոր այլմոլորակայինները կազմակերպում են սպանդ։ Լրագրողներն ու զինվորականները ստիպված են լինում պայքարել հանուն իրենց կյանքի։


== Դերերում ==


== Նկարահանումներ և ցուցադրում ==
Ֆիլմը նկարահանվել է ռեժիսոր Ջեյսոն Քոնների կողմից՝ Քեննի Յակկելյայի սցենարով։ Ֆիլմի նկարահանումները սկսվել են ապրիլին Լուիզիանայում։
«51»-ը ցուցադրման է դուրս եկել կինոթատրոններում 2010 թվականին։ Եթերում ցուցադրվել է 2011 թվականին Sci-Fi ալիքով։


== Ծանոթագրություններ ==


== Արտաքին հղումներ ==
After Dark Originals' 51 website
«51 (ֆիլմ)»(անգլ.) ֆիլմը allmovie կայքում:
Ռիպլի շրջան (Ինդիանա)

Անվան այլ կիրառումների համար տե՛ս՝ Ռիպլի շրջան (այլ կիրառումներ)Ռիպլի շրջան (անգլ.՝ Ripley County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.155 կմ² է, բնակչությունը՝ 26.523 մարդ (2010 թ. տվյալներով)։ Շրջկենտրոնն է Վերսալ բնակավայրը։ Կազմավորվել է 1816 թ.։
Կեհռի (գյուղ, Պիլվա շրջան)

Անվան այլ կիրառումների համար տե՛ս՝ ԿեհռիԿեհռի (էստ․՝ Kähri), գյուղ Էստոնիայի Պիլվամաա նահանգի Պիլվա շրջանում։
2011 թվականի տվյալներով գյուղում բնակվում էր 82 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ամերանգ

Ամերանգ  (գերմ.՝ Amerang), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 3560 մարդ (դեկտեմբերի 31, 2010 թվական)։ Զբաղեցնում է 39,80 կմ² մակերես տարածք։ Պաշտոնական կոդ՝ 09 3 87 113։


== Ծանոթագրություններ ==


== Արտաքին հղումներ ==
Պաշտոնական կայք
Միլոս (նոմոս)

Միլոս (հուն․՝ Περιφερειακή ενότητα Μήλου Միլոուս), տարածաշրջանային միավոր կամ նոմոս Հունաստանի արևելքում, Էգեյան ծովի հարավում։ Մտնում է Հարավային Եգեյան կղզիներ մարզի մեջ։ ներառում է համայնքներ։ Դրանք են՝ Կիմոլոսը (9), Միլոսը (11), Սիֆնոսը (17), Սերիֆոսը (15)։ Տարածքը կազմում է 362.5 քառ. կմ, իսկ բնակչությունը 2011 թվականի տվյալներով 9,932 մարդ։ նոմոսի կենտրոնը և խոշորագույն քաղաքը Վոլոսն է։


== Աղբյուրներ ==
Արդոստ (Սպերի գավառ)

Անվան այլ կիրառումների համար տե՛ս՝ Արդոստ (այլ կիրառումներ)Արդոստ, գյուղ Արևմտյան Հայաստանում, Էրզրումի վիլայեթի Սպերի գավառակում կամ Օլթիի օկրուգում։ Գտնվում էր Օլթի քաղաքից 20 կմ հարավ-արևմուտք։


== Աշխարհագրություն ==
Տարածքը բարձրադիր էր և անտառապատ։


== Բնակչություն ==
1877-1878 թվականներին ուներ 45 տուն` 180 բնակչով։ XX դարի սկզբին ուներ 81 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ագարակաձոր

Անվան այլ կիրառումների համար տե՛ս՝ Ագարակաձոր (այլ կիրառումներ)Ագարակաձոր, գյուղ Հայաստանի Վայոց ձորի մարզում, մարզկենտրոնից 3 կմ հարավ-արևելք, Արփա գետի ձախ ափին, Ագարակաձոր վտակի գետաբերանի շրջանում։
Եղեգնաձոր քաղաքից գտնվում է մոտ 3 կմ հարավ և հեռավորությունը Երևան քաղաքից 119 կմ է։ Ծովի մակարդակից ունեցած բարձրությունը կազմում է 1120 մ։


== Պատմություն ==
Գյուղը հիմնադրվել է XIX դարի սկզբին, թեպետ հիշատակվում է նաև XII-XIII դարերի մասին։ Նախկինում գյուղն կրել է Ագյար անվանումը և ընդգրկված է եղել Երևանի նահանգի Շարուր-Դարալագյազի գավառում։
Սա պատմականորեն եղել է Օրբելյանների կալվածքը և պատմական այս ժամանակահատվածը դիտվում է որպես Վայոց ձորի ամենածաղկուն շրջանը։ Տնտեսական կյանքի և առևտրի զարգացման համար մեծ մշանակություն տալով ճանապարհաշինությանը, Տարսայիճ Օրբելյանը (XIII դար) կառուցել է մի քանի քարավանատներ և կամուրջներ, այդ թվում նաև Ագարակաձորի կամուրջը, որը կանգուն է և գործում է մինչ այսօր։ Այժմ այդ կամրջի միջոցով են Եղեգնաձոր քաղաքի հետ կապ հաստատում Արփա գետի ձախափնյա շատ գյուղեր։
Բնակչությունը ներգաղթել է 1828-1829 թթ.-ին Խոյ, Սալմաստ գավառներից, ինչպես նաև Մակուից։


== Կլիմա ==
Կլիման մերձարևադարձային է՝ չոր, ցամաքային, ամառները՝ շոգ, ձմեռները՝ ցուրտ։ Տարեկան տեղումների քանակը 300-350 մմ է։


== Բնակչություն ==
Ագարակաձորի ազգաբնակչության փոփոխությունը.


== Տնտեսություն ==
Համայնքն ունի 340 տնտեսություն։
Համայնքի տնտեսության գլխավոր ճյուղը գյուղատնտեսությունն է։ Այստեղ կլիման նպաստավոր է այգեգործության և խաղո]ագործության համար։ Մշակում են հացահատիկ, կերային մշակաբույսեր և բանջարաբոստանային կուլտուրաներ։ Զբաղվում են անասնապահությամբ, բուծելով խոշոր և մանր եղջերավոր անասուններ։
Արոտավայրերը զբաղեցնում են 912 հա տարածք։ Պահուստային հողերը յուրացվում և օգտագործվում են որպես վարելահողեր։ Բնական լանդշաֆտները կիսանապատներ և չոր տափաստաններ են, որոնք վերամշակվել են՝ վերածվելով կուլտուր-ոռոգելի լանդշաֆտների։
Արդյունաբերության հիմքը սննդի արդյունաբերությունն է։ Գյուղում գործում են «Ջերմուկ» հանքային ջրերի մեկ գործարան, երկու քարի մշակման արտադրամաս, որոնք օգտագործում են Գնիշիկից և Սիսիանից բերված հումքը։


== Օգտակար հանածոներ ==
Համայնքի տարածքում հայտնաբերված է տուֆի հանքավայր, բայց այն ունի պահուսատային նշանակություն և չի շահագործվում։


== Պատմամշակութային կառույցներ ==
Գյուղի մոտ, Արփայի վրա, գտնվում է համանուն կամուրջը (XIII դար), XII-XVII դարեր խաչքարեր, Սբ. Հովհաննես մատուռը (XIX դար), գյուղից 1,5 կմ արևելք՝ XVII դար եկեղեցին և IX դար ամրոցը։


== Հասարակական կառույցներ ==
Ագարակաձոր համայնքում գործում է միջնակարգ դպրոց, մանկապարտեզ, մշակույթի տուն, բուժկետ, կապի հանգույց։


== Տես նաև ==
Ագարակաձորի պատմության և մշակույթի անշարժ հուշարձանների ցանկ (Վայոց ձորի մարզ)


== Ծանոթագրություններ ==


== Արտաքին հղումներ ==
2001 թվականի Հայաստանի մարդահամարի արդյունքները, Հայաստանի վիճակագրական կոմիտե
Ստրիպա (գյուղ, Ուժգորոդի շրջան)

Ստրիպա (ուկրաիներեն՝ Стрипа), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Ստրիպա գյուղում բնակվում էր 469 մարդ։ Բնակավայրը զբաղեցնում է 0,15 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խանութի աղջիկը (նկար)

Խանութի աղջիկը  (ֆր.՝ La Demoiselle de Magasin), ֆրանսիացի նկարիչ Ջեյմս Տիսոյի նկարը, որն ընդգրկված է Օնտարիոյի գեղարվեստի պատկերասրահի հավաքածուում։


== Նկարագրություն ==
Նկարում պատկերված է երիտասարդ մի կին, որը կանգնած է ժապավեններ և զգեստներ վաճառող խանութի ներսում։ Մի ձեռքում նա բռնել է նոր գնված իրերի փաթեթը, մյուս ձեռքով բաց է պահել խանութի դուռը հեռացողների համար։ Խանութը լցված է ժապավեններով։ Խանութի պատուհանից բացվում է փարիզյան բանուկ փողոցի տեսարան։ Խանութի մյուս աղջիկը ողջունում է պատուհանից խանութի մեջ նայող լավ հագնված մի տղամարդու։


== Պատմություն ==
Նկարը ստեղծվել է 1883-1885 թվականներին։ Տիսոն փոքր վրձնահարվածների միջոցով օգտագործել է  չոր պիգմենտների հստակ ոճ։ Սա ոչ թե իմպրեսիոնիզմ է, այլ ակադեմիզմի ոճից խիստ հեռացում։ Կտավն արտացոլում է նաև Տիսոյի հիմնական հետաքրքրությունների մի մասը, ինչպիսիք են 19-րդ դարի վերջերի առարկաների և հագուստի նյութապաշտ աշխարհը։ Կտավում օգտագործված է ժամանակաշրջանին բնորոշ Տիսոյի սիրած տեխնիկան, որը դիտորդին ուղղակի տանում է դեպի կտավ, դեպի խանութի աղջիկը, որը մեզ համար բացում է դուռը։
Կտավն առաջին անգամ ցուցադրվել է 1885 թվականին Սեդելմեյերի պատկերասրահում։ Այն Տիսոյի ցուցահանդեսի մի մասն էր կազմում, որը կոչվում էր «Quinze tableau sur la femme à Paris» (Փարիզյան կնոջ տասնհինգ կտավներ)։ Դա Տիսոյի վերջին խոշոր ցուցահանդեսն էր, մինչև նա անցավ  կրոնական թեմաների և իր կյանքի մնացած մասն անցկացրեց Աստվածաշնչյան թեմաներ պատկերելով։ 1968 թվականին կտավը գնել է Օնտարիոյի գեղարվեստի պատկերասրահը։
Ռեջինա Հագոն այս նկարը տեսնում է որպես ցանկություն պարունակող նկարագրություն։ Հատակին ընկած ժապավենը սրտաձև է։ Ըստ Հագոյի՝ հատակի սրտի դիրքը ցանկության հիմքն է։ Կտավի կանայք համեստ կերպով են հագած, բայց Տիսոն շեշտում է նրանց կառուցվածքը, հատկապես կնոջ կուրծքը, երբ նա բարձրացնում է ձեռքերը։ Այս շրջանում տնից դուրս աշխատող կինը համարվում էր բարոյապես կասկածելի։ Պատուհանից խորամանկորեն նայող տղամարդը, դիտողի հարմար դիրքը կարող են ենթադրել ավելին, քան որ սա պարզապես հագուստի վաճառք է։ Հնարավոր է պատուհանից նայող տղամարդը սիրախաղ է անում խանութի աղջկա հետ, սակայն Հագոն նշում է, որ Տիսոն թուլացրել է նրան՝ փակելով կնոջ մանեկենով։


== Ծանոթագրություններ ==
Շնորհք Պերպերյան

Շնորհք Պերպերյան (1895 - 25 հունիսի, 1927, Կ. Պոլիս), հայ բժիշկ, վիրաբույժ։


== Կենսագրություն ==
Ծնվել է 1895 թվականին։ Ստացել է բժշկական կրթություն և որպես մանկաբարձ-վիրաբույժ աշխատել Կ. Պոլսի բուլղարական ու հրեական հիվանդանոցներում։ 
1925 թվականին Շնորհք Պերպերյանը՝ որպես թերապևտ, վիրաբույժ ու մանկաբարձ, աշխատել է Կ. Պոլիս, Բանկալթի, Պեոյիվ Քտերե ճատտեսի-46 հասցեում գտնվող բուժարանում։ 
Մահացել է 1927 թվականի հունիսի 25-ին Կ.Պոլսում` զոհ գնալով մասնագիտությանը։


== Գրականություն ==
«Կավռօշ» տարեգիրքը, Կ. Պոլիս, 1925։
Թէոդիկ, Ամէնուն տարեցոյցը, 1928, Փարիզ, 1929։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Գուանչիալե

Գուանչիալե (իտալերեն՝ Guanciale, խոզի այտեր), իտալական խոհանոցին բնորոշ ուտեստ։ Անունը գալիս է իտալական guancia բառից։ 
Խոզի այտերը պատում են աղով, համեմունքներով և շաքարավազով և պահում են 3 շաբաթ։ Գուանչիլեի բույրը ավելի ուժեղ է, քան այլ խոզի մսից պատրաստված արտադրանքները։ 
Ավանդաբար Գուանչիլեն օգտագործում են սոուսներ պատրաստելու և մակարոնեղենի հետ մատուցելու համար, ինչպիսիք են, օրինակ Ալա Կարբոնարա, ամատրիչանա կամ բուկատինի մակարոնի տեսակները։ Այս դելիկատեսը կենտրոնական Իտալիայից է։ Գուանչիալեն կարելի է փոխարինել պանչետայով։ 


== Ծանոթագրություններ ==
Շատախի հերոսամարտ

Շատախի հերոսամարտ, Վանի վիլայեթի Շատախ գավառի հայ բնակչության ինքնապաշտպանական մարտերը թուրք ջարդարարների դեմ 1915 թ. ապրիլ-մայիսին։ Առաջին համաշխարհային պատերազմի ժամանակ Վանի հայատյաց կուսակալ Ջևդեթն առաջին հարվածն ուղղեց շատախցիների դեմ։ Նա զորք ու թնդանոթներ ուղարկեց գավառի կենտրոն Թաղ (200-250 տուն հայ բնակիչ), ուժեղացրեց ոստիկանական ջոկատները գյուղերում։ Միաժամանակ քրդական ցեղերից կազմվեցին հրոսակախմբեր, որոնք կոտորելու էին հայերին։ Ջևդեթի հրամանով 1915 թ. փետրվար-մայիսին Թաղում ու Շատախի այլ բնակավայրերում կազմակերպվեցին մի շարք ձերբակալություններ ու սպանություններ, ինչն ալեկոծեց գավառի ողջ հայությանը։ Դրությունն ավելի սրվեց, երբ ապրիլի 3-ին սպանվեցին օսմանյան խորհրդարանի անդամ Իշխանն ու նրա ուղեկիցները, որոնց Ջևդեթը Վանից ուղարկել էր Շատախ՝ «խաղաղություն» հաստատելու։ Շատախի հայությունը, կռահելով վերահաս վտանգը, որոշեց դիմել ինքնապաշտպանության։ Կազմվեց զինվորական մարմին, որի մեջ մտան Տիգրան Բաղդասարյանը, Ազատ Սիմոնյանը, Սամվել Մեսրոպյանը և ուրիշներ։ Շատախի կենտրոն Թաղը կազմված էր Վերին, Ներքին ու Ջրաղացի թաղերից։ Հայերը կենտրոնացան առաջին երկու թաղերում, իսկ թուրքերը երրորդում։ Ապրիլի 4-ին թուրքերը կրակ բացեցին հայերի վրա։ Համառ մարտերը շարունակվեցին մինչև մայիսի սկիզբը։ Թուրքերին հաջողվեց գրավել շրջակա մի շարք գյուղեր և պաշարել Թաղը։ Սակայն հայերը չընկճվեցին և կռվեցին անձնուրաց. մասնակցում էին նաև կանայք ու երեխաները։ Ձախողվեցին թշնամու բոլոր հարձակումները։ Շուտով մոտեցան ռուսական զորքերը, և թուրքերը նահանջեցին։ Մայիսի 12-ին ռուսական զորքերի շարքերում գործող կամավորները մտան Թաղ։
Շատախի 42-օրյա ինքնապաշտպանությունը Վան-Վասպուրականի ժողովրդական հերոսամարտի բաղկացուցիչ մասն է։


== Գրականություն ==
Ա-Դո, Մեծ դեպքերը Վասպուրականում 1914-1915 թվականներին, Երևան, 1917։
Կեորկիզյան Ա., Վասպուրականի հերոսամարտը, Բեյրութ, 1965։
Արզումանյան Մ, Հայաստան. 1914-1917, Երևան, 1969։
Կիռկվեռե

Կիռկվեռե (էստ․՝ Kõrkvere), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 57 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սալեն

Սալեն (ֆր.՝ Saleignes), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Օլնե կանտոնի կազմի մեջ։ Հանդիսանում է Սեն ժան դ՛Անժելի շրջանը։
Համայնքի INSEE կոդ՝ 17416։


== Բնակչություն ==
Համայնքի բնակչությունը 2010 թվականին կազմում էր 64 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սալենի վիճակագրության ազգային ինստիտուտ (ֆր.)
Նովի Չուլտեմ

Նովի Չուլտեմ (ռուս.՝ Новый Чультем), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալբիցիա լենքորանյան

Ալբիցիա լենքորանյան (լատ.՝ Albizia julibrissin), լոբազգիների ընտանիքի բույս։


== Բուսաբանական նկարագիր ==
Լենքորանյան ալբիցիան միջին աճողականությամբ տերևաթափ ծառ է՝ մինչև 10-15 մ բարձրությամբ, որպես կանոն, հովանոցաձև սաղարթով։ Տերևադասավորությունը հերթադիր է, տերևները՝ կենտ փետրաձև։
Ծաղկում է հունիսից-օգոստոս, պտուղները հասունանում են հոկտեմբեր-նոյեմբեր ամիսներին։ Ծառերը աճում են արագ, ապրում 50-100 տարի։


== Տարածում և էկոլոգիա ==
Հանդիպում են Թալիշում, Հյուսիսային Իրանում, Չինաստանում, Ճապոնիայում և այլուր։ Մեր հանրապետություն ներմուծվել է ցածրադիր վայրերում՝ չոր մերձարևադարձային շրջաններում (Մեղրի, Նոյեմբերյան, Իջևան), որտեղ և ամեն տարի առատ ծաղկում է պտղաբերում է։
Երևանի կանաչ տնկարկներում հանդիպում է հատուկենտ, դժվար է հարմարվում չորային և խիստ ցամաքային կլիմայի պայմաններին։
Բուսաբանական այգում 1200 մ բարձրության վրա ցրտահարվում են։


== Կիրառություն ==
Չափազանց բարձր գեղազարդություն ունի, հեռանկարային է հանրապետության ցածրադիր վայրերի կանաչապատման համար։ Մեղրատու է։ Լենքորանյան ալբիցիան տարածված է մշակության մեջ։ Լուսասեր է ջերմասեր, պահանջկոտ չեն հողի բերիության նկատմամաբ։


== Ծանոթագրություններ ==


== Գրականություն ==
Деревья и кустарники СССР / П.И. Лапин. — М.: «Мысль», 1966. — С. 423. — 637 с.


== Արտաքին հղումներ ==
«Ալբիցիա լենքորանյան USDA NRCS կայքում»։ Արխիվացված օրիգինալից 2012-12-02-ին։ Վերցված է 2015-03-07 
«Ալբիցիա Albizzia»։ Արխիվացված է օրիգինալից 2003-02-17-ին։ Վերցված է 2015-03-07 
Albizia julibrissin List of Chemicals (Dr. Duke's Databases) Archived 2004-11-18 at the Wayback Machine.
Վասիլ Լևսկիի անվան ազգային ռազմական համալսարան

Վասիլ Լևսկիի անվան ազգային ռազմական համալսարան (բուլղար․՝  Национален военен университет "Васил Левски"), բարձրագույն ռազմական ուսումնական հաստատություն Բուլղարիայում, որը տեղակայված է Վելիկո Տիռնովոյում։ Թեև բարձրագույն ուսումնական հաստատության կարգավիճակը ստացել է 1924 թվականին, համալսարանը 1878 թվականին հիմնադրված Ռազմական ուսումնարանի ժառանգորդն է, որը դարձնում է իրեն Բուլղարիայի ամենահին ԲՈՒՀը։ Համալսարանը կրում է բուլղարացի քաղաքական գործիչ, հեղափոխական, Բուլղարիայի ազգային-ազատագրական շարժման մասնակից և Բուլղարիայի ազգային հերոս Վասիլ Լևսկիի անունը։


== Պատմություն ==
Դեռ 1878 թվականի ամռանը Բուլղարիայի ռուսական ժամանակավոր կառավարությունը Պլովդիվում սկսել է ռազմական ուսումնարանի ստեղծման նախապատրաստումը։ 1878 թվականի սեպտեմբերի 6-ին ռուսական գվարդիայի կապինակ Նիկոլայ Նիկոլաևիչ Ֆլեյշեր հրապարակյել է ուսումնարանի № 1 հրամանը։ Բեռլնինյան տրակտատի ստորագրումից հետո նոյեմբերի 19-ին ուսումնարանը տեղափոխվել է Սոֆիա, որտեղ 1878 թվականի նոյեմբերի 26-ին կայացել է ռազմական ուսումնական հաստատության օծումը և պաշտոնական բացումը։ Այսօր այդ ամսաթիվը համալսարանի պաշտոնական տոնն է։ Սկզբնապես ուսումնարանը տեղակայվել է նախկին թուրքական հիվանդանոցում, որտեղ այժմ գտնվում է Կենտրոնական ռազմական ակումբը։ 1892 թվականին այն տեղափոխվում է քաղաքի հարավարևելյան հատվածում գտնվող հատուկ կառուցված շենք, որում այսօր տեղակայված է Ռակովսկու անվան ռազմական ակադեմիան։ Ռազմական ուսումնարանը Բուլղարիայի բանակի կյանքում կարևոր դեր է խաղացել, քանի որ նրանում 19-րդ դարի վերջին և 20-րդ դարի սկզբին բանակում ծառայող գրեթե բոլոր սպաները պատրաստվել են այնտեղ։
1924 թվականին ուսումնարանը ստացել է մասնագիտացված համալսարանի կարգավիճակ։ 1945 թվականին այն անվանափոխվել է Վասիլ Լևսկիի անվան ժողովրդական ռամզական ուսումնարան։ 1946 թվականին նրանից առանձնացել է Գեորգի Բենկովսկիի անվան ժողովրդական ռազմա-օդային ուսումնարանը, իսկ 1948 թվականին՝ Գեորգի Դիմիտրովի անվան ժողովրդական ռազմա-հրետանային ուսումնարանը։ 1958 թվականին Ժողովրդական ռամզական ուսումնարանը Սոֆիայից տեղափոխվել է Վելիկո Տիռնովո։ 2002 թվականին այդ երեք հիմնական ռազմական ուսումնարանները կրկին միավորվել են Վասիլ Լևսկիի անվան ազգային ռազմական համալսարանի մեջ։


== Սոֆիայի ռազմական ուսումնարանի պետեր ==

Կոչումները համապատասխանում են զբաղեցրած պաշտոնի շրջանին։


== Ծանոթագրություններ ==


== Արտաքին հղումներ ==
Պաշտոնական կայք (բուլղ.)
Կորդե

Կորդե (ֆր.՝ Cordey), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 129 մարդ, բնակչության խտությունը` 28.54 մարդ/կմ²։ Բնակավայրը զբաղեցնում է 4.52 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևմուտք, Կան քաղաքից` 39 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 93 աշխատունակ (15-64 տարեկան)  բնակիչ, որոնցից ակտիվ էին 65-ը, իսկ ոչ ակտիվները` 28։ Ակտիվության ցուցանիշը կազմում է 69,9 %։ 65 աշխատունակ մարդկանցից աշխատել է 60 անձ (30 տղամարդ և 30 կին)։ Գործազուրկ են եղել 5 անձ (3 տղամարդ և 2 կին)։ 28 անաշխատունակներից 8-ը եղել են աշակերտներ կամ ուսանողներ, 12-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նեկրասովկա (գյուղ, Սովետսկիի շրջան)

Անվան այլ կիրառումների համար տե՛ս՝ ՆեկրասովկաՆեկրասովկա (ուկրաիներեն՝ Некрасовка, Ղրիմի թաթարերեն՝ Qul Çora), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Կուլչորա։
2001 թվականի տվյալներով Նեկրասովկա գյուղում բնակվում էր 1 351 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաբարդա-Բալկարիա

Կաբարդա-Բալկարական Հանրապետություն կամ Կաբարդա-Բալկարիա (ռուս.՝ Кабарди́но-Балка́рская Респу́блика, կաբարդա-չերքեզերեն՝ Къэбэрдей-Балъкъэр Республикэ, կարաչայ-բալկարերեն՝ Къабарты-Малкъар Республика), հանրապետություն Ռուսաստանի կազմում, Ռուսաստանի Դաշնության սուբյեկտ։ Մայրաքաղաքն է Նալչիկ քաղաքը։
Սահմանակցում է Ստավրոպոլի երկրամասի հետ հյուսիսում, Հյուսիսային Օսիա-Ալանիայի և Վրաստանի հետ հարավում, և Կարաչայ-Չերքեզական Հանրապետության հետ արևմուտքում։


== Անվանում ==
Անվանումը ստացել է կաբարդացի և բալկարցի ժողովուրդների անունից։


== Բնակչություն ==
Ազգային կազմըԿաբարդա-Բալկարական Հանրապետության ազգային կազմը 2010 թվականի մարդահամարի տվյալներով ունի հետևյալ տեսքը․


== Վարչատարածքային բաժանում ==

Կաբարդա-Բալկարական Հանրապետությունը բաժանվում է 13 մունիցիպալ կազմավորումների՝ 3 քաղաքային օկրուգների և 10 մունիցիպալ շրջանների։
Քաղաքային օկրուգները և դրանց կենտրոնները․

I. Նալչիկի քաղաքային օկրուգ — ք․ Նալչիկ
II. Բակսանի քաղաքային օկրուգ — ք․ Բակսան
III. Պրոխլադնիի քաղաքային օկրուգ — ք․ ՊրոխլադնիՇրջանները և դրանց վարչական կենտրոնները․

Բակսանի շրջան — ք. Բակսան (չի մտնում շրջանի կազմի մեջ)
Զոլկայի շրջան — ավ. Զալուկոկոաժե
Լեսկենի շրջան — գ. Անզորեյ
Մայսկիի շրջան — ք. Մայսկի
Պրոխլադնիի շրջան — ք. Պրոխլադնի (չի մտնում շրջանի կազմի մեջ)
Թերեքի շրջան — ք. Տերեկ
Ուրվանի շրջան — ք. Նարտկալա
Չեգեմի շրջան — ք. Չեգեմ
Չերեկի շրջան — ավ. Կաշխատաու
Էլբրուսի շրջան — ք. Տիռնիաուզ


== Ծանոթագրություններ ==


== Արտաքին հղումներ ==
Կաբարդա-Բալկարիայի հանրապետության ղեկավարի պաշտոնական կայք
Կաբարդա-Բալկարական Հանրապետության խորհրդարանի պաշտոնական կայք
Աշաևո

Աշաևո (ռուս.՝ Ашаево, բաշկիրերեն՝ Әшәй), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 267 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)